# data[].attributes.headline
Λογότυπο σχεδίου δράσης - Ομαδική εργασία

# data[].attributes.subject
Λογότυπο σχεδίου δράσης - Ομαδική εργασία

# data[].attributes.body
Από τα παιδιά και τους εκπαιδευτικούς του 9ου Νηπιαγωγείου Περαίας

Σχολικό έτος:2025-2026

# data[].attributes.headline
Παραμύθι «Tα χέρια δεν χτυπάνε τα χέρια αγαπάνε» 

# data[].attributes.subject
Παραμύθι «Tα χέρια δεν χτυπάνε τα χέρια αγαπάνε» 

# data[].attributes.body
Το παραμύθι «Tα χέρια δεν χτυπάνε τα χέρια αγαπάνε» της επιμελήτριας ΑΡΒΑΝΙΤΙΔΟΥ ΒΙΡΓΙΝΙΑ καλλιεργεί στα παιδιά τη συνειδητοποίηση των πράξεων τους και τα βοηθά να αναπτύξουν στρατηγικές θετικής συμπεριφοράς. Διδάσκει ότι τα χέρια είναι μέσα αγάπης και δημιουργίας, όχι βίας.

Συζήτηση μετά την αφήγηση

Τι ένιωσε ο ήρωας;

Πώς ένιωσαν οι φίλοι του όταν τους χτύπησε;

Τι άλλο θα μπορούσε να κάνει αντί να χτυπήσει;

Μερικές προτεινόμενες δράσεις:

-Αποτύπωση των χεριών σε χαρτί και γράψιμο μέσα τι μπορούν να κάνουν τα «καλά χέρια» π.χ. “αγκαλιάζω”, “ζωγραφίζω”, “παίζω”, “μοιράζομαι”, “βοηθώ”, κτλ.

-Δραματοποίηση: Παίξτε μαζί με τα παιδιά  μερικές σκηνές του παραμυθιού.

-Φτιάξτε μια αφίσα με τίτλο: «Τα χέρια μας είναι για…».

# data[].attributes.attachment_link.authors[].name
Πες μου ένα παραμύθι! - Tell me a fairy tale!

# data[].attributes.attachment_link.title
Τα χέρια δε χτυπάνε, τα χέρια αγαπάνε

# data[].attributes.headline
Παραμύθι "Ο Έλμερ, ο Παρδαλός Ελέφαντας"

# data[].attributes.subject
Παραμύθι "Ο Έλμερ, ο Παρδαλός Ελέφαντας"

# data[].attributes.body
Ο Έλμερ, ο Παρδαλός Ελέφαντας του David McKee είναι ένα αγαπημένο παιδικό παραμύθι που μιλάει για τη διαφορετικότητα, τη φιλία και την αποδοχή του εαυτού.
Ο Έλμερ δεν είναι ένας συνηθισμένος γκρι ελέφαντας – είναι παρδαλός, γεμάτος πολύχρωμα τετράγωνα. Παρόλο που όλοι τον αγαπούν για το κέφι και τη χαρά που φέρνει στην αγέλη, εκείνος κάποια στιγμή σκέφτεται πως θα ήθελε να μοιάζει με τους άλλους. Τελικά, την διαφορετικότητα του όμως μαθαίνει να τη γιορτάζει μαζί με τους φίλους του!

Συζήτηση, μετά την ανάγνωση του παραμυθιού:

·  «Τι κάνει τον Έλμερ διαφορετικό;»

·  «Πώς νιώθουμε όταν είμαστε διαφορετικοί από τους άλλους;»

·  «Τι είναι αυτό που σε κάνει μοναδικό/ή;»

Μερικές προτάσεις για δράσεις στο σπίτι:

-Εκτυπώστε ή σχεδιάστε τον Έλμερ και χρωματίστε τον με ό,τι χρώματα θέλετε.

-Βάλτε μουσική και περπατήστε σαν ελέφαντες (αργά, δυνατά βήματα, ρυθμικά παλαμάκια).

- Παιχνίδι «Ο Έλμερ αλλάζει χρώμα»: Ο γονιός/κηδεμόνας  φωνάζει ένα χρώμα και το παιδί ψάχνει να βρει και να αγγίξει κάτι με αυτό το χρώμα στο δωμάτιο.

# data[].attributes.attachment_link.authors[].name
Ταλεντούπολη ΚΔΑΠ

# data[].attributes.attachment_link.title
Έλμερ, ο παρδαλός ελέφαντας 🐘 (αφήγηση)

# data[].attributes.headline
Παραμύθι «Άουτς!» 

# data[].attributes.subject
Παραμύθι «Άουτς!» 

# data[].attributes.body
Το παραμύθι «Άουτς!» της Ragnhild Scamell αναφέρεται σε μια τρυφερή ιστορία για έναν σκαντζόχοιρο που μπλέκει... σε μπελάδες, καθώς προσπαθεί να φτιάξει τη φωλιά του για τον χειμώνα.
Μέσα από την ιστορία διαπιστώνεις κάποιος/α ότι, ακόμα κι όταν τα πράγματα μπλέκονται, πάντα μπορούμε να βρούμε λύσεις με λίγη βοήθεια από τους φίλους μας.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση με τους/τις μικρούς/ές μας μαθητές/τριες:
-Τι τους έκανε εντύπωση στην ιστορία;
-Πώς νομίζουν ότι ένιωσε ο σκαντζόχοιρος όταν δεν μπορούσε να ξεκολλήσει τα αντικείμενα από τα αγκάθια του;
-Πώς θα μπορούσαν εκείνοι να τον βοηθήσουν;

Μερικά προτεινόμενα παιχνίδια:

-Να κολλήσετε με χαρτοταινία στην πλάτη των παιδιών μικρές εικόνες από αντικείμενα του παραμυθιού (φύλλο, μήλο, κ.ά.) και να ζητήσετε από αυτά να προσπαθήσουν να τα ξεκολλήσουν χωρίς να χρησιμοποιήσουν τα χέρια τους.
-Να τοποθετήσουμε εικόνες στη σειρά που δείχνουν τα αντικείμενα που κόλλησε στην πλάτη του ο σκαντζόχοιρος.
-Να γράψετε το αρχικό γράμμα του ονόματος του κάθε ζώου που εμφανίζεται στο παραμύθι.

-Να παίξετε το ψηφιακό παιχνίδι: https://wordwall.net/el/resource/8238351/%CE%AC%CE%BF%CF%85%CF%84%CF%82

# data[].attributes.headline
Παραμύθι «Ο Φλέτσερ και τα φθινοπωρινά φύλλα»

# data[].attributes.subject
Παραμύθι «Ο Φλέτσερ και τα φθινοπωρινά φύλλα»

# data[].attributes.body
Το παραμύθι «Ο Φλέτσερ και τα φθινοπωρινά φύλλα» της Julia Rawlinson είναι μια τρυφερή ιστορία. Κάνει λόγο για ένα μικρό αλεπουδάκι, το Φλέττσερ που παρατηρεί το δέντρο του να αλλάζει με τον ερχομό του φθινοπώρου. Ο Φλέτσερ ανησυχεί καθώς βλέπει τα φύλλα να κιτρινίζουν και να πέφτουν, προσπαθώντας με κάθε τρόπο να τα συγκρατήσει στα κλαδιά. Μέσα από την πορεία της ιστορίας, όμως, ανακαλύπτει τον φυσικό κύκλο των εποχών και μαθαίνει ότι κάθε αλλαγή στη φύση έχει τον δικό της σκοπό και ομορφιά.

Μερικές προτεινόμενες ερωτήσεις για μετά την ανάγνωση του παραμυθιού:

·         Τι παρατήρησε ο Φλέτσερ στο δέντρο του;

·         Πώς ένιωσε όταν είδε τα φύλλα να πέφτουν;

·         Πώς θα ένιωθες εσύ αν έβλεπες κάτι που αγαπάς να αλλάζει;

·         Υπάρχει κάτι που σε κάνει κι εσένα να χαίρεσαι όταν αλλάζει ο καιρός ή η φύση;

Μερικές προτάσεις για δράσεις στο σπίτι:

-Περίπατο στη φύση – Συλλέξτε φθινοπωρινά φύλλα, παρατηρήστε τα χρώματα, το σχήμα, το μέγεθος και μιλήστε στα παιδιά σας για τις αλλαγές των εποχών.

-Κατασκευές με φύλλα – Δημιουργήστε κολλάζ με τα φύλλα που μαζέψατε.

-Παίξιμο μουσικοκινητικού παιχνιδιού – Ακούστε μια απαλή μουσική και κινηθείτε σαν τα φθινοπωρινά φύλλα που τα παίρνει ο αέρας.

# data[].attributes.attachment_link.title
Ο Φλέτσερ και τα Φθινοπωρινά φύλλα   Fletcher and the falling leaves

# data[].attributes.headline
Παραμύθι "Η κυρά Διατροφή πρώτη στη μαγειρική"

# data[].attributes.subject
Παραμύθι "Η κυρά Διατροφή πρώτη στη μαγειρική"

# data[].attributes.body
Το παραμύθι «Η κυρά Διατροφή πρώτη στη μαγειρική» της Λητώς Τσακίρη – Παπαθανασίου μας ταξιδεύει στον κόσμο της μαγειρικής και της υγιεινής διατροφής και βοηθά τα παιδιά να μάθουν με διασκεδαστικό τρόπο πώς χρειάζεται να τρώνε σωστά και να φροντίζουν το σώμα τους.

Συζήτηση μετά την αφήγηση

-Τι φαγητά ετοίμασε η κυρά Διατροφή;

-Ποιο φαγητό σου αρέσει; Είναι υγιεινό;

-Τι σημαίνει η φράση «να τρως σωστά και υγιεινά»;

Μερικές προτεινόμενες δράσεις:

-Ζωγραφίστε κάποια υγιεινά φαγητά.

- Φτιάξτε ένα υγιεινό φαγητό, π.χ. σαλάτα, κτλ.

-Παίξτε ένα παιχνίδι-οι γονείς λένε φαγητά και τα παιδιά πρέπει να πουν αν είναι «υγιεινά» ή «λιγότερο υγιεινά», με βάση όσα έμαθαν από το παραμύθι.

# data[].attributes.attachment_link.authors[].name
ΠΑΙΔΙΚΟΙ ΣΤΑΘΜΟΙ ΔΗΜΟΥ ΧΕΡΣΟΝΗΣΟΥ

# data[].attributes.attachment_link.title
Βιβλίο - Η κυρα Διατροφή 1

# data[].attributes.headline
Η Δανειστική Βιβλιοθήκη ξεκινάει

# data[].attributes.subject
Η Δανειστική Βιβλιοθήκη ξεκινάει

# data[].attributes.attachment_link.title
Δανειστικη βιβλιοθηκη-ξεκιναει

# data[].attributes.headline
Δανειστική Βιβλιοθήκη - Συμβουλές για γονείς/κηδεμόνες

# data[].attributes.subject
Δανειστική Βιβλιοθήκη - Συμβουλές για γονείς/κηδεμόνες

# data[].attributes.attachment_link.title
Δανειστικη βιβλιοθηκη-συμβουλες για γονεις

# data[].attributes.headline
Παραμύθι «Το Δώρο της Παπλωματούς»

# data[].attributes.subject
Παραμύθι «Το Δώρο της Παπλωματούς»

# data[].attributes.body
Το παραμύθι «το Δώρο της Παπλωματούς» των Τζεφ Μπριμπό και Γκέιλ ντε Μάρκεν  μιλά για μια παπλωματού που χαρίζει παπλώματα μόνο σε όσους έχουν καλή καρδιά. Ένας άπληστος βασιλιάς προσπαθεί να αγοράσει την καλοσύνη, αλλά τελικά μαθαίνει ότι η πραγματική γενναιοδωρία δεν αγοράζεται — μόνο χαρίζεται.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση με τους/τις μικρούς/ές μας μαθητές/τριες:
- Τι σου έκανε εντύπωση στο παραμύθι;

-Γιατί η παπλωματού δεν έδωσε το πάπλωμα στον βασιλιά;

-Πώς μπορείς κι εσύ να δείχνεις καλοσύνη στο σπίτι;

-Πώς νιώθεις όταν κάνεις κάτι καλό για κάποιον/α;

Μερικές προτάσεις για δράσεις στο σπίτι:

-Φτιάξτε  το «παπλωματάκι της καλοσύνης»: Κόψτε μικρά τετράγωνα χαρτονιού, ζωγραφίστε μαζί με το παιδί σε κάθε τετράγωνο μια πράξη καλοσύνης και κολλήστε τα μαζί σε ένα χαρτόνι σαν παπλωματάκι.

-Φτιάξτε μια λίστα με «λέξεις που ζεσταίνουν» π.χ. ευχαριστώ, μπράβο, θέλεις βοήθεια, κτλ.

# data[].attributes.attachment_link.authors[].name
Να σου πω μια ιστορία...

# data[].attributes.attachment_link.title
Το Δώρο της Παπλωματούς

# data[].attributes.headline
Παραμύθι «Η Αργυρώ γελάει» 

# data[].attributes.subject
Παραμύθι «Η Αργυρώ γελάει» 

# data[].attributes.body
Το παραμύθι «Η Αργυρώ γελάει» των Jeanne Willis & Tony Ross παρουσιάζει την Αργυρώ, ένα παιδί με κινητική αναπηρία, και δείχνει πως, παρά τις δυσκολίες της, μπορεί να γελά, να παίζει και να χαίρεται όπως όλα τα παιδιά. Αναδεικνύει την αξία της αποδοχής, της συμπερίληψης και του σεβασμού στη διαφορετικότητα.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση με τους/τις μικρούς/ές μας μαθητές/τριες:

-Τι δυσκολίες αντιμετωπίζει η Αργυρώ;.

-Πώς μπορούμε να βοηθούμε ένα παιδί σαν την Αργυρώ;

-Είναι όλα τα παιδιά ίδια; Έχουν όμως τα ίδια δικαιώματα;

Μερικές προτάσεις για δράσεις στο σπίτι:

-Προτείνετε το παιδί να ζωγραφίσει μια σκηνή που του άρεσε από το βιβλίο εξηγώντας το γιατί.

-Φτιάξτε την «Καρδιά της Αποδοχής»:Σε ένα χαρτί με σχήμα καρδιάς, το παιδί μπορεί να ζωγραφίσει τρόπους με τους οποίους μπορεί να δείχνει καλοσύνη και συμπερίληψη.

-Παρατηρήστε μαζί με το παιδί σας: Τι θα χρειαστεί ένα άτομο σε αναπηρικό αμαξίδιο για να κινηθεί άνετα στο σπίτι μας;

# data[].attributes.attachment_link.title
Η Αργυρώ γελάει

# data[].attributes.headline
1ο Ψηφιακό παραμύθι

# data[].attributes.subject
1ο Ψηφιακό παραμύθι

# data[].attributes.body
Τίτλος: "Ένα πορτοκαλί φύλλο ταξιδεύει……"

Σχολικό έτος: 2025-2026

Από τα παιδιά και τους εκπαιδευτικούς του 9ου Νηπιαγωγείου Περαίας

# data[].attributes.attachment_link.title
Ένα πορτοκαλί φύλλο ταξιδεύει……

# data[].attributes.attachment_link.description
Read this free ebook by Nina Koutousi. Find thousands of free educational ebooks for classroom use at read.bookcreator.com

# data[].attributes.headline
2ο Ψηφιακό παραμύθι - Συμμετοχή στο διαγωνισμό Code Week

# data[].attributes.subject
2ο Ψηφιακό παραμύθι - Συμμετοχή στο διαγωνισμό Code Week

# data[].attributes.body
Τίτλος: "Η BeeBot, η βοηθός του Αϊ-Βασίλη"

Σχολικό Έτος: 2025-2026

Από τα παιδιά και τους εκπαιδευτικούς του 9ου Νηπιαγωγείου Περαίας

Συμμετοχή του νηπιαγωγείο μας στο διαγωνισμό Code Week με μια δραστηριότητα προγραμματισμού με τίτλο «Η Μελισσούλα σε Αποστολή Χριστουγέννων» αξιοποιώντας το ψηφιακό μας παραμύθι.

# data[].attributes.attachment_link.title
Η BeeBot, η βοηθός του Αϊ-Βασίλη

# data[].attributes.attachment_link.description
Read this free ebook by Nina Koutousi. Find thousands of free educational ebooks for classroom use at read.bookcreator.com

# data[].attributes.headline
Παραμύθι «Η μπουγάδα του Αϊ Βασίλη»

# data[].attributes.subject
Παραμύθι «Η μπουγάδα του Αϊ Βασίλη»

# data[].attributes.body
Το παραμύθι «Η μπουγάδα του Αϊ Βασίλη» της Ιωάννας Κυρίτση – Τζιώτη κάνει λόγο για τον Αϊ Βασίλη που ετοιμάζεται για τα Χριστούγεννα, αλλά ανακαλύπτει ότι τα ρούχα του είναι λερωμένα και πρέπει να πλυθούν. Έτσι στήνει μια χριστουγεννιάτικη μπουγάδα, γεμάτη αστείες καταστάσεις και απρόοπτα. Με τη βοήθεια των φίλων του, όλα μπαίνουν σε τάξη και το μήνυμα του παραμυθιού είναι ότι με συνεργασία, υπομονή και καλή διάθεση κάθε πρόβλημα λύνεται.

Συζήτηση μετά την αφήγηση (ενδεικτικές ερωτήσεις για τα παιδιά):

·         Τι πρόβλημα είχε ο Αϊ Βασίλης;

·         Πώς ένιωσε όταν είδε τα ρούχα του λερωμένα;

·         Ποιοι βοήθησαν τον Αϊ Βασίλη;

Προτεινόμενες δράσεις στο σπίτι:

-Τα παιδιά ζωγραφίζουν όπως μπορούν τη χριστουγεννιάτικη μπουγάδα.

-Με παλιά ρούχα παίζουν «τη μπουγάδα του Αϊ Βασίλη» και απλώνουν τα ρούχα.

-Τα παιδιά ξαναλένε την ιστορία και αλλάζουν το τέλος (π.χ. τι άλλο θα μπορούσε να πάθει ο Αϊ Βασίλης)

# data[].attributes.attachment_link.authors[].name
Παραμύθι Μύθοι και Ρεβύθι!

# data[].attributes.attachment_link.title
🎄Η μπουγάδα του Αη Βασίλη (οπτικοακουστική απόδοση παραμυθιού) - Παραμύθι μύθοι και Ρεβύθι

# data[].attributes.headline
Παραμύθι «Ο Φεγγαροσκεπαστής»

# data[].attributes.subject
Παραμύθι «Ο Φεγγαροσκεπαστής»

# data[].attributes.body
Το παραμύθι «Ο Φεγγαροσκεπαστής» του Éric Puybaret είναι μια τρυφερή ιστορία για τη φιλία, τη συνεργασία και τη χαρά της προσφοράς. Ο Φεγγαροσκεπαστής προσπαθεί να σκεπάσει το φεγγάρι, αλλά μόνο με τη βοήθεια των φίλων του τα καταφέρνει.
Μήνυμά του: Όταν συνεργαζόμαστε, μπορούμε να φτάσουμε πολύ ψηλά — ακόμα και μέχρι το φεγγάρι.

Συζήτηση, μετά την αφήγηση του παραμυθιού:

·         Ποιος είναι ο Φεγγαροσκεπαστής; Τι δουλειά κάνει;

·         Πώς νιώθει όταν δεν μπορεί να τα καταφέρει μόνος του και ποιοι τον βοηθούν;

·         Αν ήσουν εσύ στη θέση του, τι θα έκανες;

·         Ποιες λέξεις ή αξίες μας «ανεβάζουν ψηλά», όπως τα αστέρια του ουρανού;

Μερικές προτεινόμενες δραστηριότητες:

-Κατασκευή: Φτιάχνουμε το πανί του Φεγγαροσκεπαστή με διάφορα υλικά.

-Ζωγραφική: Με τη φαντασία μας, επινοήστε έναν καινούριο ήρωα που θέλει να βοηθήσει τον Φεγγαροσκεπαστή στην αποστολή του και τον ζωγραφίζουμε.

-Δραματοποίηση: Τα παιδιά γίνονται Φεγγαροσκεπαστές, κινούνται αργά σαν να αιωρούνται στον ουρανό και με πανιά «σκεπάζουν» το φεγγάρι.

# data[].attributes.attachment_link.authors[].name
Στης κυρίας Κλεονίκης!!!

# data[].attributes.attachment_link.title
Ο Φεγγαροσκεπαστής - Αφήγηση

# data[].attributes.headline
Παραμύθι «Ένα πουλάκι τον χειμώνα»

# data[].attributes.subject
Παραμύθι «Ένα πουλάκι τον χειμώνα»

# data[].attributes.body
Το παραμύθι: «Ένα πουλάκι τον χειμώνα» από τα Παραμύθια της κυρα-Ρήνης αφηγείται την ιστορία ενός μικρού πουλιού που προσπαθεί να επιβιώσει στο κρύο του χειμώνα. Μέσα από τις δυσκολίες που αντιμετωπίζει, αναδεικνύονται αξίες όπως η καλοσύνη, η αλληλεγγύη, η φροντίδα για τα ζώα και η σημασία της βοήθειας από τους ανθρώπους. Το παραμύθι καλλιεργεί την ενσυναίσθηση και την αγάπη προς τη φύση.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση με τους/τις μικρούς/ές μας μαθητές/τριες:

-Πώς ένιωθε το πουλάκι τον χειμώνα;

-Τι δυσκολίες αντιμετώπισε;

-Ποιοι το βοήθησαν και με ποιον τρόπο;

-Πώς νιώθουμε όταν βοηθάμε κάποιον που έχει ανάγκη;

Μερικές προτάσεις για δράσεις στο σπίτι:

-Ζωγραφική με θέμα το πουλάκι και τον χειμώνα.

-Παρατήρηση φύσης: εντοπισμός πουλιών στη γειτονιά ή στο μπαλκόνι.

-Κατασκευή φωλιάς: Δημιουργία «ζεστής φωλιάς» με βαμβάκι, χαρτί και ύφασμα.

# data[].attributes.attachment_link.authors[].name
Τα παραμύθια της κυρα-Ρήνης

# data[].attributes.attachment_link.title
Ένα πουλάκι τον χειμώνα 🐦// Τα παραμύθια της κυρα-Ρήνης

# data[].attributes.headline
Γωνιά Φιλαναγνωσίας στην τάξη μας

# data[].attributes.subject
Γωνιά Φιλαναγνωσίας στην τάξη μας

# data[].attributes.body
Αναδιαμορφώθηκε η γωνιά της βιβλιοθήκης στην τάξη μας και μετατράπηκε σε γωνιά φιλαναγνωσίας.

# data[].attributes.headline
Γωνιά Φιλαναγνωσίας στην τάξη μας

# data[].attributes.subject
Γωνιά Φιλαναγνωσίας στην τάξη μας

# data[].attributes.body
Στη γωνιά φιλαναγνωσίας τα παιδιά μπορούν να διαβάζουν παραμύθια και να παίζουν παιχνίδια που φτιάξαμε.

# data[].attributes.headline
Παραμύθι: «Ο βάτραχος το χειμώνα»

# data[].attributes.subject
Παραμύθι: «Ο βάτραχος το χειμώνα»

# data[].attributes.body
Το παραμύθι: «Ο βάτραχος το χειμώνα» του Μαξ Βέλθουις είναι μια τρυφερή ιστορία για τον Βάτραχο και τους φίλους του που αντιμετωπίζουν τον χειμώνα. Ο Βάτραχος ανησυχεί για το κρύο και τον πάγο, αλλά με τη βοήθεια της φιλίας, της συνεργασίας και της φροντίδας, μαθαίνει πως ακόμη και οι δύσκολες εποχές μπορούν να ξεπεραστούν. Το παραμύθι μιλά για την αλληλεγγύη, τη φύση και τον κύκλο των εποχών.

Συζήτηση μετά την ανάγνωση:

-Πώς ένιωθε ο Βάτραχος όταν ήρθε ο χειμώνας;

-Τι έκαναν οι φίλοι του για να τον βοηθήσουν;

-Έχεις νιώσει ποτέ φόβο ή ανησυχία όπως ο Βάτραχος; Τι σε βοήθησε τότε;

Προτάσεις για δράσεις στο σπίτι:

-Αφήγηση: Ζητήστε από το παιδί να ξαναπεί την ιστορία με δικά του λόγια.

-Δραματοποίηση κάποιας σκηνής του παραμυθιου -Παίξτε το παραμύθι με ρόλους (Βάτραχος, Πάπια, Γουρούνι κτλ.).

-Συζήτηση για τις εποχές: Μιλήστε για τον χειμώνα και τι αλλάζει στη φύση.

# data[].attributes.attachment_link.title
Ο βάτραχος το χειμώνα 2

# data[].attributes.headline
3ο Ψηφιακό παραμύθι

# data[].attributes.subject
3ο Ψηφιακό παραμύθι

# data[].attributes.body
Τα παιδιά του 9ου Νηπιαγωγείου Περαίας Θεσσαλονίκης και τα παιδιά του Νηπιαγωγείου Άνω Βολιμών Ζακύνθου συνεργάστηκαν και έφτιαξαν ένα συνεργατικό παραμύθι, όπου μετατράπηκε σε ψηφιακό με την βοήθεια των εκπαιδευτικών.

# data[].attributes.attachment_link.title
″Ο Χιονάνθρωπος που δεν ήταν πια μόνος” - Free stories online. Create books for kids | StoryJumper

# data[].attributes.attachment_link.description
StoryJumper book - ”Ο Χιονάνθρωπος που δεν ήταν πια μόνος”.

# data[].attributes.headline
Παραμύθι “Η Κυρά Καλή και οι Δώδεκα Μήνες”

# data[].attributes.subject
Παραμύθι “Η Κυρά Καλή και οι Δώδεκα Μήνες”

# data[].attributes.body
Το παραμύθι “Η Κυρά Καλή και οι Δώδεκα Μήνες” (Παραδοσιακό Ελληνικό Παραμύθι) μιλά για μια καλή και εργατική γυναίκα, την Κυρά Καλή, που με την καλοσύνη και την υπομονή της κερδίζει τη βοήθεια των Δώδεκα Μηνών. Αντίθετα, η άπληστη και κακιά Κυρά Κακή τιμωρείται για τη συμπεριφορά της. Το παραμύθι μας διδάσκει ότι η καλοσύνη, η ευγένεια και ο σεβασμός ανταμείβονται.

Συζήτηση, μετά την αφήγηση του παραμυθιού:

·         Ποια ήταν η Κυρά Καλή; Πώς φερόταν στους άλλους;

·         Ποια ήταν η Κυρά Κακή; Τι λάθη έκανε;

·         Ποιοι ήταν οι Δώδεκα Μήνες και τι συμβόλιζαν;

·         Ποιο μήνυμα μας δίνει το παραμύθι;

Μερικές προτεινόμενες δραστηριότητες:

·         Ζωγραφίζουμε τους Δώδεκα Μήνες σαν ανθρώπους, όπως εμφανίζονται στο παραμύθι, δίνοντας στον καθένα χαρακτηριστικά που ταιριάζουν στην εποχή του.

·         Παντομίμα: δείχνουμε με κινήσεις πώς είναι κάθε μήνας.

·         Κατασκευάζουμε ένα λουλούδι καλοσύνης: γονέας και παιδί συζητούν και ζωγραφίζουν στα πέταλα καλές πράξεις που μπορούν να κάνουν στο σπίτι.

# data[].attributes.attachment_link.title
Η Κυρά Καλή και οι Δώδεκα Μήνες - Παραδοσιακό Ελληνικό

# data[].attributes.headline
Παραμύθι  «Όνειρα γλυκά, Μάρκο» 

# data[].attributes.subject
Παραμύθι  «Όνειρα γλυκά, Μάρκο» 

# data[].attributes.body
Το παραμύθι «Όνειρα γλυκά, Μάρκο» της HEST AMY αφηγείται την ιστορία του μικρού Μάρκου, που δυσκολεύεται να κοιμηθεί και φοβάται το σκοτάδι και τις σκέψεις της νύχτας. Μέσα από τρυφερές εικόνες, φαντασία και τη στήριξη των αγαπημένων του, ο Μάρκος μαθαίνει να χαλαρώνει, να νιώθει ασφάλεια και να αφήνεται στον ύπνο με γλυκά όνειρα.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση:

·  Πώς ένιωθε ο Μάρκος πριν κοιμηθεί;

·  Τι τον βοήθησε να νιώσει καλύτερα;

·  Έχεις νιώσει κι εσύ ποτέ έτσι πριν τον ύπνο;

·  Τι σε βοηθά να χαλαρώσεις όταν φοβάσαι;

Μερικές προτάσεις για δράσεις στο σπίτι:

-Ζωγραφική: Ζωγραφίστε ένα όνειρο και χαρίστε το σε κάποιο αγαπημένο πρόσωπο.

-Βαλιτσάκι του ύπνου: Διακοσμήστε ένα μικρό κουτί και τοποθετήστε μέσα πράγματα που βοηθούν το παιδί για να κοιμηθεί ήρεμα (παραμύθια, κουκλάκι, ζωγραφιές με καρδούλες και ωραίες λέξεις, κτλ).

-Αλλαγή  του τέλους του παραμυθιού:
Ρωτήστε το παιδί: «Αν ήσουν ο Μάρκος, τι όνειρο θα ήθελες να δεις σήμερα;»
και δημιουργήστε ένα νέο, γλυκό τέλος.

# data[].attributes.attachment_link.authors[].name
Πες μου ένα παραμύθι! - Tell me a fairy tale!

# data[].attributes.attachment_link.title
Όνειρα γλυκά, Μάρκο / Kiss goodnight, Sam (αφήγηση παραμυθιού)

# data[].attributes.headline
Παραμύθι «Ο Γλεντζοφλέβαρος»

# data[].attributes.subject
Παραμύθι «Ο Γλεντζοφλέβαρος»

# data[].attributes.body
Το παραμύθι της Γιολάντας Τσορώνη «Ο Γλεντζοφλέβαρος» είναι ένα χαρούμενο και αστείο παραμύθι για έναν ήρωα που του αρέσει πολύ το παιχνίδι και η διασκέδαση. Όμως, μέσα από τις περιπέτειές του, μαθαίνει ότι όλα χρειάζονται μέτρο και ότι είναι σημαντικό να φροντίζουμε τον εαυτό μας και τους φίλους μας. Το παραμύθι μας δείχνει πως μπορούμε να περνάμε όμορφα, αλλά και να σκεφτόμαστε τους άλλους.

Συζήτηση, μετά την ανάγνωση του παραμυθιού:

  Πώς θα περιέγραφες τον Γλεντζοφλέβαρο; Τι σου άρεσε και τι όχι στον χαρακτήρα του;

  Ποια ήταν τα αποτελέσματα της συμπεριφοράς του;

  Τι θα έκανες εσύ αν ήσουν στη θέση του ήρωα;

Μερικές προτάσεις για δράσεις στο σπίτι:

  Ζωγραφική: Ζωγραφίστε τον Γλεντζοφλέβαρο σε μια σκηνή που σας αρέσει.

  Δημιουργική γραφή: Γράψτε ένα διαφορετικό τέλος για την ιστορία.

  Κίνηση & μουσική: Βάλτε χαρούμενη μουσική και χορέψτε όπως φαντάζεστε ότι χορεύει ο Γλεντζοφλέβαρος.

# data[].attributes.attachment_link.authors[].name
Η γωνιά του παιδικού βιβλίου

# data[].attributes.attachment_link.title
Ο Γλεντζοφλέβαρος

# data[].attributes.headline
Παραμύθι «Οι χρυσές σερπαντίνες»

# data[].attributes.subject
Παραμύθι «Οι χρυσές σερπαντίνες»

# data[].attributes.body
Το παραμύθι «Οι χρυσές σερπαντίνες» του Ευγένιου Τριβιζά αφηγείται την αποκριάτικη περιπέτεια της Νίτας Νίτας Κουπουνίτας, που θέλει να παραμείνει πριγκίπισσα για πάντα. Στη μαγική Χώρα του Καρναβαλιού ανακαλύπτει έναν κόσμο γεμάτο χρώματα, χορό και φαντασία. Εκεί καλείται να διαλέξει ανάμεσα στη μόνιμη λάμψη της στολής και στην αγάπη της οικογένειάς της. Η αληθινή λάμψη δεν βρίσκεται στις στολές και στις μάσκες, αλλά μέσα μας. Μπορούμε να είμαστε ο εαυτός μας, χαρούμενοι και μοναδικοί, χωρίς να χάνουμε την αγάπη, τις ρίζες και τους ανθρώπους που μας νοιάζονται.

Συζήτηση μετά την αφήγηση (ενδεικτικές ερωτήσεις για τα παιδιά):

-Ποιο σημείο της ιστορίας με τις χρυσές σερπαντίνες σου άρεσε περισσότερο και γιατί;

-Πώς ένιωθε η Νίτα Νίτα Κουπουνίτα όταν ήταν πριγκίπισσα και πώς όταν γύρισε στο σπίτι της;

-Αν ήσουν στη θέση της Νίτας, τι θα διάλεγες: να μείνεις στη Χώρα του Καρναβαλιού ή να γυρίσεις στο σπίτι; Γιατί;

Προτεινόμενες δράσεις στο σπίτι:

-Χρυσές σερπαντίνες χαράς: Φτιάξτε σερπαντίνες από χαρτί και γράψτε πάνω τους πράγματα που σας κάνουν χαρούμενους.

-Μουσική και χορός: Βάλτε χαρούμενη μουσική και χορέψτε όλοι μαζί, όπως στη Χώρα του Καρναβαλιού.

-Το κουτί της λάμψης: Φτιάξτε ένα μικρό κουτί και βάλτε μέσα ζωγραφιές ή χαρτάκια με όσα κάνουν το παιδί να νιώθει ξεχωριστό.

# data[].attributes.attachment_link.authors[].name
Χρύσα Ντίνα - Νηπιαγωγός EAE - activities for kids

# data[].attributes.attachment_link.title
"Οι χρυσές σερπαντίνες", του Ευγένιου Τριβιζά || (αφήγηση αποκριάτικου παραμυθιού)

# data[].attributes.headline
Επίσκεψη αφηγήτριας παιδικών παραμυθιών στο νηπιαγωγείο μας

# data[].attributes.subject
Επίσκεψη αφηγήτριας παιδικών παραμυθιών στο νηπιαγωγείο μας

# data[].attributes.body
Τις προηγούμενες μέρες το νηπιαγωγείο μας γέμισε λέξεις, εικόνες και φαντασία, καθώς είχαμε τη χαρά να υποδεχτούμε την αφηγήτρια παιδικών παραμυθιών κ. Κατερίνα Κλεάρχου, η οποία με τη ζεστή φωνή και την εκφραστικότητά της ταξίδεψε τα παιδιά στον μαγικό κόσμο των ιστοριών. Τα παιδιά άκουσαν με ενθουσιασμό τρεις όμορφες και διδακτικές ιστορίες, συμμετείχαν ενεργά, εξέφρασαν συναισθήματα και σκέψεις και συζήτησαν για τα μηνύματά τους, όπως το θάρρος, η ελευθερία, ο σεβασμός και η αποδοχή της διαφορετικότητας. Η εμπειρία ολοκληρώθηκε με ζωγραφιές εμπνευσμένες από τους ήρωες των παραμυθιών, χαρίζοντας χρώμα, χαμόγελα και όμορφα συναισθήματα σε μικρούς και μεγάλους.

# data[].attributes.headline
Παραμύθι: «Ο Μεγάλος Χνουδωτός»

# data[].attributes.subject
Παραμύθι: «Ο Μεγάλος Χνουδωτός»

# data[].attributes.body
Παραμύθι: «Ο Μεγάλος Χνουδωτός»

Το παραμύθι «Ο Μεγάλος Χνουδωτός» της Γιολάντας Τσορώνη-Γεωργιάδη μιλά για ένα μεγάλο, χνουδωτό πλάσμα που στην αρχή φαίνεται τρομακτικό, αλλά τελικά αποδεικνύεται καλό και τρυφερό. Μέσα από την ιστορία, τα παιδιά μαθαίνουν να μην κρίνουν από την εμφάνιση και να αξίζουν την αποδοχή και τη φιλία.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση:

-Πώς ένιωθε ο Χνουδωτός στην αρχή της ιστορίας;

-Γιατί οι άλλοι τον φοβήθηκαν;

-Έχεις νιώσει ποτέ παρεξηγημένος/η όπως εκείνος;

-Τι άλλαξε όταν τον γνώρισαν καλύτερα;

Μερικές προτάσεις για δράσεις στο σπίτι:

-Ζωγραφική: Το παιδί ζωγραφίζει πώς φαντάζεται τον Χνουδωτό.

-Παιχνίδι ρόλων:  Ο ένας γίνεται ο Χνουδωτός και ο άλλος ένας φίλος. Αναπαραστήστε μια σκηνή καλοσύνης ή γνωριμίας.

-Κάρτες με συναισθήματα: Φτιάξτε κάρτες με συναισθήματα (χαρά, φόβος, λύπη, φιλία) και ζητήστε από το παιδί να πει πότε τα ένιωσε ο ήρωας.

# data[].attributes.attachment_link.title
Αφήγηση Παραμυθιού "Ο μεγάλος Χνουδωτός"- Greek Fairy Tale

# data[].attributes.headline
Παραμύθι: «Εγώ ο απίθανος»

# data[].attributes.subject
Παραμύθι: «Εγώ ο απίθανος»

# data[].attributes.body
Παραμύθι: «Εγώ ο απίθανος» της Γιολάντας Τσορώνη-Γεωργιάδη αφηγείται την ιστορία ενός μικρού ποντικιού που συχνά νιώθει ότι δεν είναι τόσο ικανό όσο οι άλλοι. Πιστεύει ότι δεν τα καταφέρνει καλά και συγκρίνει τον εαυτό του με τους γύρω του. Στην πορεία όμως ανακαλύπτει ότι και αυτό έχει τις δικές του ικανότητες και ότι είναι ξεχωριστό με τον δικό του τρόπο.

Το παραμύθι περνάει στα παιδιά το μήνυμα ότι όλοι έχουμε δυνατότητες, ακόμη κι αν μερικές φορές δεν το πιστεύουμε, και ότι πρέπει να αγαπάμε και να αποδεχόμαστε τον εαυτό μας.

Συζήτηση, μετά την ανάγνωση του παραμυθιού:

-Γιατί το ποντικάκι ένιωθε ότι δεν είναι «απίθανο»;

-Τι το έκανε να αλλάξει γνώμη;

-Εσύ σε τι νιώθεις ότι είσαι πολύ καλός/καλή;

Μερικές προτάσεις για δράσεις στο σπίτι:

-Ζωγραφική: Το παιδί ζωγραφίζει το ποντικάκι του παραμυθιού και δίπλα γράφουμε ή λέμε τι καλό έκανε στην ιστορία.

-Παντομίμα: Το παιδί σκέφτεται 2–3 πράγματα που κάνει καλά, όπως να ζωγραφίζει, να τρέχει γρήγορα ή να βοηθάει στο σπίτι. Στη συνέχεια τα δείχνει με παντομίμα, χωρίς να μιλάει, και οι γονείς προσπαθούν να μαντέψουν τι κάνει.

- «Φτιάχνω τον δικό μου ήρωα»: Το παιδί φτιάχνει ή ζωγραφίζει έναν δικό του μικρό ήρωα, όπως το ποντικάκι του παραμυθιού. Του δίνει όνομα και σκέφτεται σε τι είναι καλός ο ήρωάς του. Στη συνέχεια παρουσιάζει την ιστορία του στην οικογένεια.

# data[].attributes.attachment_link.title
" Εγώ, ο απίθανος " - Παιδικό παραμύθι για τη μοναδικότητα - Jeffie

# data[].attributes.headline
4ο Ψηφιακό παραμύθι

# data[].attributes.subject
4ο Ψηφιακό παραμύθι

# data[].attributes.body
Συμμετοχή του νηπιαγωγείου μας στο 10ο Πανελλήνιο Μαθητικό Διαγωνισμό Συγγραφής Παραμυθιού
με θέμα: «Ο Δράκος που έφαγε τη Δευτέρα».

Το παραμύθι μετατράπηκε σε ψηφιακό.

Σχολικό έτος: 2025-2026

# data[].attributes.attachment_link.title
″Ο Δράκος που έφαγε τη Δευτέρα” - Free stories online. Create books for kids | StoryJumper

# data[].attributes.attachment_link.description
StoryJumper book - ”Ο Δράκος που έφαγε τη Δευτέρα”.

# data[].attributes.headline
Παρακολουθώντας τη συμμετοχή στη δανειστική βιβλιοθήκη

# data[].attributes.subject
Παρακολουθώντας τη συμμετοχή στη δανειστική βιβλιοθήκη

# data[].attributes.body
Για να καταγράψουμε και να παρακολουθούμε τη συμμετοχή των παιδιών στη δανειστική βιβλιοθήκη του νηπιαγωγείου μας, έχει δημιουργηθεί στην τάξη μας ένα δέντρο φιλαναγνωσίας.

Το δέντρο μας είναι ιδιαίτερο, καθώς αντί για φύλλα έχει μικρά βιβλία. Σε κάθε βιβλίο είναι γραμμένο το όνομα ενός παιδιού της τάξης. Κάθε φορά που ένα παιδί δανείζεται ένα βιβλίο από τη βιβλιοθήκη, τοποθετείται ένα αυτοκόλλητο στο δικό του βιβλίο.

Με αυτόν τον τρόπο μπορούμε να παρακολουθούμε το ποσοστό των παιδιών που δανείζονται βιβλία σε εβδομαδιαία βάση, ενώ ταυτόχρονα τα παιδιά ενθουσιάζονται βλέποντας το δέντρο να «γεμίζει» με αυτοκόλλητα.

Η δράση αυτή λειτουργεί ως ένα ευχάριστο κίνητρο συμμετοχής και ενισχύει ακόμη περισσότερο την αγάπη των παιδιών για τα βιβλία και την ανάγνωση.

# data[].attributes.headline
Παραμύθι : «Ένα βουνό καρότα» 

# data[].attributes.subject
Παραμύθι : «Ένα βουνό καρότα» 

# data[].attributes.body
Το παραμύθι : «Ένα βουνό καρότα» της Katy Hudson κάνει λόγο για έναν λαγό που έχει μαζέψει ένα τεράστιο βουνό από καρότα και δεν θέλει να τα μοιραστεί με κανέναν. Όμως, στην πορεία καταλαβαίνει ότι το να έχεις πολλά πράγματα δεν έχει αξία αν δεν τα μοιράζεσαι με φίλους σου. Τελικά, μέσα από απρόσμενες καταστάσεις, μαθαίνει τη χαρά της συντροφικότητας και της γενναιοδωρίας.

Μετά την ανάγνωση, μπορεί να ακολουθηθεί σχολιασμός  του παραμυθιού και συζήτηση με τους/τις μικρούς/ές μας μαθητές/τριες:

·  Γιατί ήθελε ο ήρωας της ιστορίας να μοιραστεί τα καρότα του;

·  Πώς ένιωσαν οι άλλοι ήρωες;

·  Τι άλλαξε στο τέλος;

·  Εσύ μοιράζεσαι τα πράγματά σου;

Μερικές προτάσεις για δράσεις στο σπίτι:

- Μαγειρική: Φτιάχνετε κάτι μαζί με τα παιδιά με καρότα π.χ. σαλάτα, κέικ καρότου, κτλ.

- Κατασκευή: Φτιάχνουμε καρότα με χαρτόνι ή πλαστελίνη.

-Παιχνίδι μοιράσματος: Το παιδί μοιράζει σνακ ή παιχνίδια με μέλη της οικογένειας.

# data[].attributes.attachment_link.authors[].name
Πες μου ένα παραμύθι! - Tell me a fairy tale!

# data[].attributes.attachment_link.title
Ένα βουνό καρότα

# data[].attributes.headline
Γωνιά Φιλαναγνωσίας

# data[].attributes.subject
Γωνιά Φιλαναγνωσίας

# data[].attributes.body
Τα παιδιά συχνά ξεφυλλίζουν βιβλία όχι μόνο στη γωνιά φιλαναγνωσίας αλλά και σε διάφορα σημεία του νηπιαγωγείου, μοιράζοντας με αυτό τον τρόπο εικόνες και σκέψεις με τους φίλους τους. Τα αγαπημένα τους παραμύθια τα εμπνέουν για να δημιουργούν ζωγραφιές με ήρωες που αγαπούν και για να σημειώνουν λέξεις ή φράσεις που τους αρέσουν. Η γωνιά φιλαναγνωσίας φαίνεται να τα ενθουσιάζει, καλλιεργώντας τη δημιουργικότητα και την αγάπη τους για τα βιβλία.

# data[].attributes.headline
Παραμύθι:  «Το Πάσχα της νόνας Χελώνας»

# data[].attributes.subject
Παραμύθι:  «Το Πάσχα της νόνας Χελώνας»

# data[].attributes.body
To παραμύθι:  «Το Πάσχα της νόνας Χελώνας» της Λότης Πέτροβιτς-Ανδρουτσοπούλου αναφέρεται για μια γιαγιά-χελώνα που ετοιμάζει το Πάσχα για τα εγγόνια της. Παρά τις δυσκολίες, με υπομονή και αγάπη καταφέρνει να δημιουργήσει μια όμορφη γιορτή. Το παραμύθι τονίζει τη σημασία της οικογένειας και της προσφοράς.

Συζήτηση, μετά την ανάγνωση του παραμυθιού:

-Πώς ένιωσε η νόνα Χελώνα και γιατί;

-Τι ήταν πιο σημαντικό τελικά στο Πάσχα;

-Έχεις ζήσει παρόμοιες στιγμές με την οικογένειά σου;

Μερικές προτάσεις για δράσεις στο σπίτι:

-Να φτιάξετε μια πασχαλινή κατασκευή (καλαθάκι, κάρτες, κτλ)

-Να γράψετε μαζί με το παιδί σας μια ευχή ή ένα μικρό γράμμα σε κάποιο αγαπημένο σας πρόσωπο

-Να σκεφτείτε ένα διαφορετικό τέλος για την ιστορία

# data[].attributes.attachment_link.title
Το Πάσχα της νόνας Χελώνας - Παιδόκοσμος

# data[].attributes.headline
Δημιουργώντας πολύχρωμους σελιδοδείκτες με φαντασία

# data[].attributes.subject
Δημιουργώντας πολύχρωμους σελιδοδείκτες με φαντασία

# data[].attributes.body
Με αφορμή την Παγκόσμια Ημέρα Παιδικού Βιβλίου, δημιουργήσαμε μαζί με τα παιδιά όμορφους και πολύχρωμους σελιδοδείκτες, καλλιεργώντας τη φαντασία και την αγάπη για το βιβλίο.

# data[].attributes.headline
Παραμύθι: «Η πασχαλίτσα της αγάπης»

# data[].attributes.subject
Παραμύθι: «Η πασχαλίτσα της αγάπης»

# data[].attributes.body
Το παραμύθι: «Η πασχαλίτσα της αγάπης» της Ιωάννας Κυρίτσης  αναφέρεται στη δύναμη της αγάπης και της καλοσύνης μέσα από την ιστορία μιας μικρής πασχαλίτσας, που με τις πράξεις της δείχνει πως ακόμη και τα πιο μικρά πλάσματα μπορούν να προσφέρουν χαρά και βοήθεια στους άλλους.

Συζήτηση, μετά την ανάγνωση του παραμυθιού:

-Τι έκανε η πασχαλίτσα για να δείξει αγάπη;

- Πώς ένιωσαν το κορίτσι όταν είδε την λαμπάδα;

-Εσύ πως δείχνεις την αγάπη στους φίλους ή στην οικογένειά σου;

Μερικές προτάσεις για δράσεις στο σπίτι:

-Κατασκευή πασχαλίτσας: Φτιάξτε μια πασχαλίτσα με πλαστελίνη και γράψτε πάνω της «λέξεις αγάπης».

-Ζωγραφική: Ζωγραφίστε τη λαμπάδα που θα θέλατε να σας φέρει η νονά σας.

-Μαγειρική: Φτιάξτε ένα απλό γλυκό και χαρίστε το σε κάποιο αγαπημένο σας πρόσωπο.

# data[].attributes.attachment_link.title
Η ΠΑΣΧΑΛΙΤΣΑ ΤΗΣ ΑΓΑΠΗΣ

# data[].attributes.headline
Κινητή Βιβλιοθήκη στην αυλή μας

# data[].attributes.subject
Κινητή Βιβλιοθήκη στην αυλή μας

# data[].attributes.body
Την ώρα του διαλείμματος, οι μαθητές/τριές του νηπιαγωγείου μας  μπορούν να επισκεφθούν το κιόσκι, όπου θα βρίσκεται η κινητή βιβλιοθήκη, και να ξεφυλλίσουν ένα όμορφο παραμύθι.
Μια όμορφη ευκαιρία για μικρές αναγνωστικές αποδράσεις!

# data[].attributes.headline
Παραμύθι: «Το Δάσος της αγάπης»

# data[].attributes.subject
Παραμύθι: «Το Δάσος της αγάπης»

# data[].attributes.body
Το Παραμύθι: «Το Δάσος της αγάπης» της Αριάδνη Ευαγγελοπούλου αφηγείται μια ιστορία που διαδραματίζεται σε ένα ήσυχο δάσος πέρα από το ποτάμι, όπου τα ζώα ζουν αρμονικά. Η ηρεμία τους διαταράσσεται όταν ξεσπά μια φωτιά στο δάσος, αναγκάζοντάς τα να αντιμετωπίσουν μια δύσκολη κατάσταση. Μέσα από αυτή τη δοκιμασία μαθαίνουν να συνεργάζονται, να βοηθούν ο ένας τον άλλον και να ανακαλύπτουν τη δύναμη της αγάπης και της αλληλεγγύης.

Συζήτηση, μετά την αφήγηση του παραμυθιού:

·  Τι συνέβη στο δάσος και πώς ένιωσαν οι κάτοικοι;

·  Πώς βοήθησαν τα ζώα το ένα το άλλο;

·  Τι θα έκανες εσύ αν ζούσες στο δάσος;

·  Γιατί είναι σημαντικό να συνεργαζόμαστε όταν υπάρχει μια δυσκολία;

Μερικές προτεινόμενές δραστηριότητες:

-Ζωγραφική (Δάσος της Αγάπης): Τα παιδιά ζωγραφίζουν με τους γονείς το δάσος πριν και μετά τη φωτιά και συζητούν πώς τα ζώα το φρόντισαν ξανά.

-Κατασκευή (Το δέντρο της αγάπης): Φτιάχνουμε ένα χάρτινο δέντρο και σε φύλλα ζωγραφίζουμε πράξεις καλοσύνης και βοήθειας.

-Παιχνίδι ρόλων: Γονείς και παιδιά παίζουν μικρές σκηνές από το παραμύθι, όπου τα ζώα συνεργάζονται για να ξεπεράσουν τη δυσκολία.

# data[].attributes.attachment_link.authors[].name
Πες μου ένα παραμύθι! - Tell me a fairy tale!

# data[].attributes.attachment_link.title
Το Δάσος της αγάπης

# data[].attributes.headline
Συμμετοχή στον 7ο Μαραθώνιο Ανάγνωσης – Εκδόσεις Μεταίχμιο

# data[].attributes.subject
Συμμετοχή στον 7ο Μαραθώνιο Ανάγνωσης – Εκδόσεις Μεταίχμιο

# data[].attributes.body
Το νηπιαγωγείο μας συμμετείχε με χαρά στον 7ο Μαραθώνιο Ανάγνωσης των εκδόσεων Μεταίχμιο, μέσα από τον οποίο τα παιδιά ήρθαν σε επαφή με σημαντικά έργα της Αγγελικής Δαρλάση κατά τη διάρκεια της περιόδου (Νοέμβριος 2025 – Απρίλιος 2026). Συγκεκριμένα, διαβάστηκαν τα βιβλία: «Το ασχημόπαπο κι ο γεροπαράξενος», «Ο πρώτος μου Βιζυηνός: Το μόνο της ζωής μου ταξίδι» και «Η γοργόνα».

Τα παιδιά είχαν την ευκαιρία να επεξεργαστούν τις ιστορίες, να εκφράσουν τις σκέψεις και τα συναισθήματά τους και να συμμετάσχουν ενεργά σε συζήτηση στην τάξη. Παράλληλα, συμπλήρωσαν αντίστοιχα φύλλα εργασίας, μέσα από τα οποία αποτύπωσαν δημιουργικά την κατανόηση και τις εντυπώσεις τους από τα βιβλία.

Μια όμορφη εμπειρία φιλαναγνωσίας που ενίσχυσε την αγάπη των παιδιών για το βιβλίο και την ανάγνωση!

# data[].attributes.attachment_link.title
Καταγραφή.PNG

# data[].attributes.headline
Παραμύθι: «Το σποράκι ταξιδεύει..»

# data[].attributes.subject
Παραμύθι: «Το σποράκι ταξιδεύει..»

# data[].attributes.body
Το παραμύθι «Το σποράκι ταξιδεύει» του Eric Carle αφηγείται την ιστορία ενός μικρού σπόρου που ξεκινά ένα μεγάλο ταξίδι στη φύση. Μαζί με άλλους σπόρους, παρασύρεται από τον άνεμο και αντιμετωπίζει πολλές δυσκολίες (ήλιο, βροχή, πουλιά, θάλασσα), μέχρι που τελικά βρίσκει ένα κατάλληλο μέρος για να φυτρώσει και να γίνει ένα όμορφο λουλούδι. Το παραμύθι μιλά για την υπομονή, την επιμονή, την ανάπτυξη και τον κύκλο της ζωής, με απλό και τρυφερό τρόπο.

Συζήτηση, μετά την ανάγνωση του παραμυθιού:

-Πώς ένιωθε το σποράκι όταν αντιμετώπιζε δυσκολίες;

-Τι το βοήθησε να συνεχίσει;

-Τι χρειάζονται τα φυτά για να μεγαλώσουν;

Μερικές προτάσεις για δράσεις στο σπίτι:

- Φυτεύουμε το δικό μας σποράκι: Βάλτε μαζί με τα παιδιά λίγο χώμα σε ένα γλαστράκι και φυτέψτε σπόρους (φακές, φασόλια, κ.λπ.). Παρατηρείτε καθημερινά την ανάπτυξή τους.

-Ζωγραφική: Ζητήστε από τα παιδιά να ζωγραφίσουν το ταξίδι του σπόρου ή το αγαπημένο τους σημείο.

-Παρατήρηση στη φύση: Κάντε μια μικρή βόλτα με τα παιδιά και βρείτε λουλούδια ή φυτά. Συζητήστε πώς μπορεί να ξεκίνησαν από έναν μικρό σπόρο.

# data[].attributes.attachment_link.title
Το σποράκι ταξιδεύει..του Eric Carle

# data[].attributes.headline
Παραμύθι «Μόνο εσένα αγαπώ τόσο πολύ»  

# data[].attributes.subject
Παραμύθι «Μόνο εσένα αγαπώ τόσο πολύ»  

# data[].attributes.body
Το παραμύθι «Μόνο εσένα αγαπώ τόσο πολύ» της Jutta Langreuter είναι μια τρυφερή ιστορία για τη σχέση μητέρας και παιδιού. Ο μικρός λαγός θυμώνει όταν η μαμά του δεν του κάνει όλα τα χατίρια, όμως μέσα από την καθημερινότητα καταλαβαίνει ότι η αγάπη της είναι σταθερή, βαθιά και χωρίς όρους, ακόμα κι όταν υπάρχουν μικρές διαφωνίες.

Σχολιασμός – συζήτηση μετά την ανάγνωση

-Γιατί θύμωσε ο Γιόσι με τη μαμά του;

-Τι κατάλαβε στο τέλος της ιστορίας;

-Έχουμε κι εμείς θυμώσει με τους γονείς μας; Τι έγινε μετά;

Μερικές προτάσεις για δράσεις στο σπίτι:

- Συζήτηση: Μιλάμε για τρόπους που δείχνουμε αγάπη στην καθημερινή ζωή.

- Ζωγραφιά αγάπης: Τα παιδιά ζωγραφίζουν μια στιγμή που ένιωσαν αγάπη από τη μαμά ή τον μπαμπά και την παρουσιάζουν στην οικογένεια.

- Η αγκαλιά της αγάπης: Παιδί και γονιός κάνουν μια «αγκαλιά-μήνυμα» και λένε ο ένας στον άλλο κάτι που αγαπούν ή εκτιμούν.

# data[].attributes.attachment_link.authors[].name
Εκπαιδευτήρια Πλάτωνος

# data[].attributes.attachment_link.title
ΠΑΡΑΜΥΘΕΝΙΟΣ ΚΟΣΜΟΣ (ΗΛΙΚΙΑ 3-4) ΠΑΡΑΜΥΘΙ '' ΜΟΝΟ ΕΣΕΝΑ ΑΓΑΠΩ ΤΟΣΟ ΠΟΛΥ''

# data[].attributes.headline
Παραμύθι «Νάντια η Κάμπια»

# data[].attributes.subject
Παραμύθι «Νάντια η Κάμπια»

# data[].attributes.body
Το παραμύθι «Νάντια η Κάμπια» του Antoon Krings είναι μια τρυφερή ιστορία για μια μικρή κάμπια που ανησυχεί αν θα καταφέρει να γίνει πεταλούδα και μαθαίνει την αξία της υπομονής μέχρι τη μεταμόρφωσή της.

Σχολιασμός – συζήτηση μετά την ανάγνωση

-Πώς ένιωθε η Νάντια όσο περίμενε να αλλάξει;

-Τι την έκανε να ανησυχεί;

-Τι σημαίνει «υπομονή» στην ιστορία;

Μερικές προτάσεις για δράσεις στο σπίτι:

-Αφήγηση με εικόνες: Βάζουμε τα γεγονότα της ιστορίας σε σειρά.

-Θεατρικό παιχνίδι: Παίζουμε τη μεταμόρφωση της κάμπιας σε πεταλούδα.

-Παρατήρηση φύσης: Ψάχνουμε κάμπιες ή πεταλούδες στον κήπο/πάρκο.

# data[].attributes.attachment_link.title
Αφήγηση Παραμύθια: ΝΑΝΤΙΑ Η ΚΑΜΠΙΑ

# data[].attributes.headline
Παραμύθι «Λίτσα η πασχαλίτσα» 

# data[].attributes.subject
Παραμύθι «Λίτσα η πασχαλίτσα» 

# data[].attributes.body
Το παραμύθι «Λίτσα η πασχαλίτσα» του Αντούν Κρινγκς αφηγείται την ιστορία μιας ήσυχης πασχαλίτσας που ζει σε έναν όμορφο κήπο. Η ζωή της αλλάζει όταν, από μια απρόσμενη στιγμή, καταλήγει στη μύτη μιας μάγισσας, και έτσι ξεκινά μια αστεία και τρυφερή περιπέτεια γεμάτη απρόβλεπτες καταστάσεις, που κρατούν το ενδιαφέρον των μικρών παιδιών.

Σχολιασμός – συζήτηση μετά την ανάγνωση:

- Πώς ένιωσε η Λίτσα στην αρχή και πώς στο τέλος;

-Τι δυσκολίες αντιμετώπισε;

- Ποιοι τη βοήθησαν και γιατί;

Μερικές προτάσεις για δράσεις στο σπίτι:

-Δημιουργία τέλους: Σκεφτείτε ένα διαφορετικό τέλος για την ιστορία.

-Κατασκευή: Φτιάξτε πασχαλίτσες με χαρτόνι ή ανακυκλώσιμα υλικά.

- Παρατήρηση τις πασχαλίτσας: Τα παιδιά παρατηρούν πασχαλίτσες στη φύση και μετά τις αφήνουν ελεύθερες, συζητώντας τι είδαν.

# data[].attributes.attachment_link.title
Αφήγηση Παραμύθια: ΛΙΤΣΑ Η ΠΑΣΧΑΛΙΤΣΑ

# data[].attributes.headline
Επίσκεψη στη Βιβλιοθήκη του Δημοτικού Σχολείου

# data[].attributes.subject
Επίσκεψη στη Βιβλιοθήκη του Δημοτικού Σχολείου

# data[].attributes.body
Στα πλαίσια του Σχεδίου Δράσης «Ένα ταξίδι στη χώρα των βιβλίων με γνώση, παιχνίδι και δημιουργία», τα παιδιά του νηπιαγωγείου επισκέφθηκαν τη βιβλιοθήκη του 5ου Δημοτικού Σχολείου Περαίας.

Κατά τη διάρκεια της επίσκεψης περιηγήθηκαν στον χώρο, γνώρισαν τη λειτουργία της βιβλιοθήκης και είχαν την ευκαιρία να παρατηρήσουν με μεγάλο ενδιαφέρον ποικίλα παιδικά βιβλία. Μέσα από αυτή τη δράση ήρθαν σε επαφή με τον μαγικό κόσμο του βιβλίου και καλλιέργησαν τη φιλαναγνωσία και την αγάπη για την ανάγνωση.

Η επίσκεψη ολοκληρώθηκε με το μοίρασμα όμορφων σελιδοδεικτών, ένα συμβολικό δώρο που θα συνοδεύει τα παιδιά στα μελλοντικά τους αναγνωστικά ταξίδια.

# data[].attributes.attachment_link.title
βιβλιοθηκη δημοτικου σχολ

# data[].attributes.headline
Παραμύθι «Μια μέλισσα με λύση» 

# data[].attributes.subject
Παραμύθι «Μια μέλισσα με λύση» 

# data[].attributes.body
Το Παραμύθι «Μια μέλισσα με λύση» της Λήδα Βαρβαρούση αφηγείται την ιστορία μιας μικρής μελισσούλας που ζει χαρούμενα στην κυψέλη μαζί με τις αδελφές της. Όταν χάνει τις φίλες της, ξεκινά ένα ταξίδι αναζήτησης και γνωρίζει καλύτερα τον κόσμο γύρω της. Μέσα από την περιπέτειά της, τα παιδιά ανακαλύπτουν σημαντικές αξίες όπως η φιλία, η συνεργασία, η αλληλοβοήθεια και η αγάπη για τη φύση.

Σχολιασμός – συζήτηση μετά την ανάγνωση:

-Πώς ένιωσε η μικρή μελισσούλα όταν έχασε τις φίλες της;
-Τι θα κάνατε εσείς αν ένας φίλος χανόταν;
-Γιατί είναι σημαντικό να βοηθάμε ο ένας τον άλλον;
-Πώς μπορούμε να προστατεύσουμε τα λουλούδια και το περιβάλλον;

Μερικές προτάσεις για δράσεις στο σπίτι:

-Ζωγραφική: Ζωγραφίστε με το παιδί τη σκηνή που του άρεσε περισσότερο από το παραμύθι και ανεβάστε φωτογραφία.

-Μάζεμα λουλουδιών: Κάντε έναν μικρό περίπατο στη γειτονιά ή στην αυλή και βρείτε λουλούδια που θα άρεσαν στις μέλισσες. Βγάλτε μια φωτογραφία.

- Μικροί εξερευνητές: Παρατηρήστε μαζί εικόνες ή βίντεο με μέλισσες και συζητήστε: «Τι δουλειά κάνει μια μέλισσα μέσα στην κυψέλη;»

# data[].attributes.attachment_link.authors[].name
΄Ενα παραμυθάκι...

# data[].attributes.attachment_link.title
Μία μέλισσα με λύση | Παιδικά Παραμύθια Στα Ελληνικά | Αφήγηση παραμυθιού

# data[].attributes.headline
Το Δέντρο της Φιλαναγνωσίας μας γέμισε! 

# data[].attributes.subject
Το Δέντρο της Φιλαναγνωσίας μας γέμισε! 

# data[].attributes.body
Με μεγάλη χαρά διαπιστώσαμε ότι το Δέντρο της Φιλαναγνωσίας της τάξης μας γέμισε με αυτοκόλλητα! Κάθε αυτοκόλλητο αντιπροσωπεύει ένα βιβλίο που δανείστηκε και διάβασε ένα παιδί, δείχνοντας την αγάπη και το ενδιαφέρον των μικρών μας αναγνωστών για τα βιβλία.

Για να επιβραβεύσουμε αυτή την υπέροχη προσπάθεια και τη σταθερή συμμετοχή τους στη δανειστική βιβλιοθήκη, μοιράστηκαν στα παιδιά έπαινοι φιλαναγνωσίας ως αναγνώριση της ιδιαίτερης αγάπης τους για τα βιβλία και την ανάγνωση.

Είμαστε πολύ περήφανοι για τους μικρούς μας βιβλιοφάγους και ευχόμαστε να συνεχίσουν να ταξιδεύουν μέσα από τις σελίδες των βιβλίων, ανακαλύπτοντας νέους κόσμους, γνώσεις και όμορφες ιστορίες!

Συγχαρητήρια σε όλα τα παιδιά!

# data[].attributes.headline
Καλοκαιρινή Γιορτή – «Ο Τζίτζικας και ο Μέρμηγκας» 

# data[].attributes.subject
Καλοκαιρινή Γιορτή – «Ο Τζίτζικας και ο Μέρμηγκας» 

# data[].attributes.body
Με χαμόγελα, τραγούδια και πολύ ενθουσιασμό πραγματοποιήθηκε η καλοκαιρινή μας γιορτή με θέμα «Ο Τζίτζικας και ο Μέρμηγκας», έναν από τους πιο γνωστούς μύθους του Αισώπου. Οι μικροί μας πρωταγωνιστές χόρεψαν, τραγούδησαν και απήγγειλαν τα ποιήματά τους, γεμίζοντας την ημέρα με όμορφες εικόνες, συγκίνηση και περηφάνια. Μια ξεχωριστή γιορτή που θα μείνει αξέχαστη σε όλους μας!